Държавен вестник, бр. 11, 2013 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  11
2. ДИАГНОСТИЧНО-ЛЕЧЕБЕН АЛГОРИТЪМ. 
ДИАГНОСТИЧНО-ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕ-
ЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ КЛИНИЧНА 
ПЪТЕКА.
Вземане на биологичен материл за клинико-лабораторни изследвания се извършва до 24 часа от прие-
мането.
Процедурите с биопсия се извършват в рамките на болничния престой. 
Назначените от лечебното заведение образни изследвания трябва да се извършат в рамките на болничния 
престой. 
Показания за диагностична бронхоскопия:
– анамнеза за аспирация на чуждо тяло;
– кръвохрачене;
– кашлица с неясен произход;
– немотивиран задух – неповлияващ се от адекватна дезобструктивна терапия;
– рентгенови промени в белите дробове (кръгли сенки, хилусни засенчвания, ателектаза, рецидивиращи 
инфилтрати, дисеминирани сен­ки, плеврални изливи),
– парализа на гласна връзка, диафрагма;
– съмнение за злокачествени или доброкачествени тумори на бронхобелодробната система;
– съмнение или наличие на ТБК в храчките;
– трудна конвенционална интубация;
– травми и изгаряния на дихателните пътища от инхалирани вредности, респираторни нарушения от ме-
дицински процедури.
Показания за терапевтична бронхоскопия – провежда се при:
– запушване на трахеобронхиалното дърво и белия дроб от секрети – за аспирация и лаваж;
– възпалителни заболявания на белия дроб и инхалиране на вредни агенти – аспирация и вливане на 
лекарствени вещества;
– кървене от долни дихателни пътища (ДДП) – масивното кръвохрачене е показание за бронхологично 
изследване с цел спешно определяне терапевтично поведение и е показателно, ако се извърши до 48 ч. от 
началото на кървенето. 
ПРОТИВОПОКАЗАНИЯ ЗА:
А. Бронхоскопия
Абсолютни:
1. Новопоявило се ритъмно-проводно нарушение. 
2. Екстремна хипоксемия, некомпенсирана от подаден с катетър/маска кислород.
3. Остър миокарден инфаркт.
4. Хипертонична криза.
Относителни:
1. Тежка кифосколиоза.
2. Психични отклонения.
3. Нарушения в коагулационния статус.
4. Невъзможност за отваряне на устата.
За осъществяване на бронхологични изследвания при деца може да се използва обща или топикална 
анестезия в зависимост от възрастта.
Усложнения
А. при бронхоскопия:
1. Лекарствена реакция – от премедикацията и/или анестезията.
2. Ларингоспазъм.
3. Конвулсивна кашлица, въпреки анестезията.
4. Бронхоспазъм.
5. Температура – над 37,5 Со.
6. Инфекция.
7. Хипоксемия /Хиперкапния.
8. Хеморагия.
9. Пневмомедиастинум.
10. Пневмоторакс.
11. Въздушна емболия.
12. Подкожен емфизем.
13. Лезия на трахея или бронх.
Медикаментозно лечение:
Включва при нужда лечение на основното заболяване и/или корекция на жизнено важни функции, според 
препоръките за стандартизирано поведение на българското дружество по белодробни болести и добрата ме-
дицинска практика: лечение с антибиотици, секретолитици, бронходилататори, кръвоспиращи, обезболяващи, 
водно-солеви разтвори, електролитни разтвори, биопродукти (при нужда) и др. 
Оперативно лечение: 
Обсъжда се, когато не могат да се овладеят възникнали усложнения от ендоскопското изследване и ле-
чение, напр. травматична лезия на дихателните пътища или ендоскопски неовладяващо се кървене от тях.